Fremragende er [[J.Th. Lundbye]] ved sin fine, natursande dyrekarakteristik; hans elskværdige lune kom også frem i [[Fabel|dyrefablen]], der er en særlig gren af dyremaleri og har givet lejlighed til mange satiriske fremstillinger, således af tyskeren [[Wilhelm von Kaulbach]] og franskmanden [[Jean Ignace Isidore Gérard]]. Blandt danske kan endvidere nævnes: [[Christian Holm (maler)|Christian Holm]], [[Carlo Eduardo Dalgas]] med billeder af får, [[Otto Bache]], [[Theodor Philipsen]], [[M. Therkildsen]], [[Valdemar Irminger]], [[N.P. Mols]], fuglemalerne [[Johannes Larsen]], [[Vilhelm Theodor Fischer]] og [[Knud Kyhn]]; [[Adolf Henrik Mackeprang]], [[Simon Simonsen (maler)|Simon Simonsen]], [[Johannes Resen Steenstrup]].
Maleri